*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv. 50. §-a alapján minősített*** *többség szkséges,*

*az előterjesztés* ***nyilvános ülésen tárgyalható****!*

*55. számú előterjesztés*

Bátaszék Város Önkormányzata Képviselő-testületének 2020. március 11.-én,

16 órakor megtartandó ülésére

*Az önkormányzat 2020. évi költségvetésének elfogadása*

|  |
| --- |
| **Előterjesztő:** dr. Bozsolik Róbert polgármester  **Készítette:** Mórocz Zoltán pénzügyi irodavezető    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2020. 03.10.  Szociális Bizottság: 2020. 03. 10.  KOIS Bizottság: 2020. 03. 10. |

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 24. § (3) bekezdése szerint ***„A jegyző által a 24. §***[***(2) bekezdés***](https://www.opten.hu/optijus/lawtext/175837#sid165376)***szerint előkészített költségvetési rendelet-tervezetet a polgármester február 15-éig nyújtja be a képviselő-testületnek.”***

A költségvetési rendelet elfogadásának végső határideje március 15-e, mivel az Áht. 25. § (1) bekezdése szerint ***„Ha a költségvetési rendeletet a képviselő-testület a költségvetési évben legkésőbb március 15-ig nem fogadta el, az átmeneti gazdálkodásról rendeletet alkot………”***

A képviselő-testület és szervei szervezeti és működési szabályzatáról szóló 2/2011.(II.1.) önk.-i rendelet 43. § (2) bekezdése szerint ***„A költségvetési rendelet elfogadása két fordulóban történik.”***

Ugyancsak fontos, hogy Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 111. § (4) bekezdése szerint ***„A költségvetési rendeletben működési hiány nem tervezhető***.”. Az Áht. 23. § (4) bekezdése szerint „***A Mötv. 111. § (4) bekezdésének alkalmazásában működési hiányon a (2) bekezdés e) pontja szerinti külső finanszírozású működési célú költségvetési hiányt kell érteni.”***

**A KORMÁNYZAT GAZDASÁGPOLITIKÁJÁNAK FŐ VONÁSAI, AZ ÁLLAMHÁZTARTÁS ALAKULÁSA A 2020. ÉVBEN**

## **2020 – A családok támogatásának költségvetése**

**A kormány által előterjesztett 2020-as költségvetés fókuszában a családvédelmi akcióterv végrehajtása áll. Az a célunk, hogy Magyarország családbarát hely legyen, számunkra a gyermek az első. Kiemelt célunk az is, hogy a magyar gazdaság eredményeit egy lassuló európai gazdasági környezetben is meg tudjuk tartani. Ezt szolgálja a gazdaságvédelmi akcióterv. A fentieken túl meggyőződésünk, hogy a további gyarapodás legfontosabb előfeltétele a biztonság, ezért a honvédelemmel és a közbiztonsággal kapcsolatos kiadások még nagyobb hangsúlyt kapnak a jövő évi költségvetésben.**

„Magyarország kormányát a 2020-as költségvetés összeállításakor a családbarát Magyarország célja vezérelte. Már ma is igaz ugyan, hogy Európában a nemzeti össztermékhez képest Magyarországon a legmagasabb a családtámogatások aránya, de további lépéseket tartunk szükségesnek. Éppen ezért a jövő évben közel 2228 milliárd forint áll majd rendelkezésre a magyar családok támogatására. Ez közel 224 milliárd forinttal magasabb az idei összegnél. A fentieknek megfelelően 2020-tól elérhető a családvédelmi akcióterv összes intézkedése. Biztosítjuk a pénzügyi fedezetet a babaváró támogatásra, a csok kedvezményes hitel bővítésére, a gyermekes családosok jelzáloghitelének átvállalására és a nagycsaládosok autóvásárlási programjára, valamint a bölcsődeépítésekre. Január 1-jétől lép hatályba a négygyermekes anyák személyi jövedelemadó-mentessége, valamint a nagyszülői GYED is. Mindezeken túl az ingyenes tankönyvellátás a 2020/2021-es tanévtől teljes körűvé válik.

Ajövő évi költségvetésben ismét jelentősen emeljük a közbiztonságra és a honvédelemre szánt forrásokat. Utóbbi ráfordítások a jövő évben 2010-hez képest több mint kétszeresükre nőnek.

Folytatjuk az adócsökkentés politikáját. A cél továbbra is a munkát terhelő adók, valamint a vállalkozások és családok adóterheinek csökkentése. Éppen ezért jövőre minden eddiginél nagyobb összeg, 380 milliárd forint jut a családi adókedvezményre és az első házasok kedvezményére. A falusi CSOK nyújtotta támogatás és kedvező hitellehetőség mellett adóvisszatérítési támogatást biztosítunk a kistelepüléseken az új lakóingatlant építők, valamint a használt lakóingatlant felújítók és bővítők esetében, 5 millió forint összegig. Közel 40 ezer vállalkozás számára fontos változás, hogy a kisvállalati adó (KIVA) kulcsa 2020. január 1-jétől 12%-ra csökken. A hazai turizmus versenyképességének erősítése érdekében a kereskedelmi szálláshely szolgáltatás ÁFA-szintje a jelenlegi 18%-ról 5%-ra csökken.

A 2020-as költségvetésben minden kiemelt terület több forrással gazdálkodhat, mint az idei évben. 2010-hez képest pedig a családok támogatására 1261 milliárd forinttal, a nyugdíjakra 840 milliárd forinttal, az államháztartásban dolgozók bérére 1455 milliárd forinttal, a védelmi és rendvédelmi kiadásokra pedig 723 milliárd forinttal magasabb összeg jut.

A fenti intézkedések alapja a gazdasági stabilitás. A magyar az egyik legdinamikusabban növekvő gazdaság egész Európában. Ugyanakkor a magyar gazdaságnak is számos potenciális veszélyforrással kell szembenéznie. A globális növekedés a legfrissebb adatok szerint lelassult, a kereskedelmi feszültségek állandósulni látszanak, az eurózóna növekedési előrejelzései is óvatosságra intenek. Ugyanakkor 2020-ban romló külpiaci körülmények között is változatlan a célunk, hogy a magyar gazdaság növekedésének üteme legalább 2 százalékponttal haladja meg az európai növekedés átlagát. Ezt a célt szolgálja a kormány által nemrég elfogadott gazdaságvédelmi akcióterv is, melynek köszönhetően a GDP-növekedés üteme várhatóan 2020-ban is 4% körül alakul.

Továbbra is fontos célnak tekintjük a teljes foglalkoztatást: azt szeretnénk elérni, hogy mindenki, aki akar és tud, dolgozhasson Magyarországon, és ez meg is érje neki. A foglalkoztatottak száma már ma is közel 4,5 millió fő, miközben a 3,5%-os munkanélküliség a legalacsonyabb a rendszerváltás óta. Mindezt úgy valósítottuk meg, hogy Magyarország immáron hét éve teljesíti a költségvetési hiánycélra vonatkozó, úgynevezett maastrichti kritériumot. Az államadósság 2010 óta folyamatosan csökken, és a vonatkozó alkotmányos szabálynak megfelelően a jövő évben is ez a célunk.

A 2020-as költségvetéssel azt szeretnénk elérni, hogy Magyarország tovább erősödjön, és ezt minden magyar ember érezze is a mindennapokban. „

**I. A kormányzat gazdaságpolitikája**

A kormány következetes gazdaságpolitikája tartós növekedési pályára állította a magyar gazdaságot és megteremtette az Európai Unió átlagát érdemben meghaladó gazdasági teljesítmény alapjait. Magyarország belső növekedési motorjai stabilak, a gazdaság bővülési potenciáljára a külső környezet változása jelenthet kockázatot.

A gazdasági fundamentumok 2020-ra stabil, kiegyensúlyozott és fenntartható növekedési trendet valószínűsítenek, a GDP bővülése várhatóan dinamikus marad.

A kiegyensúlyozott növekedés fenntartásához erős társadalom szükséges, ezért a családok helyzetének megerősítése olyan nemzetstratégiai cél, melyhez – hazánk 2010 óta nyújtott teljesítményének eredményeként – a gazdaságpolitikai eszközök minden eddiginél nagyobb mértékben járulnak hozzá.

A gazdaságpolitika középpontjában a magyar családok támogatása, valamint a gazdasági eredmények fenntartása és védelme áll 2020-ban.

A kormányzati intézkedéseknek köszönhetően a GDP-növekedés dinamikus marad, így annak üteme 2019-ben és 2020-ban is várhatóan 4% lehet.

A költségvetési és pénzügyi egyensúly elérésére irányuló törekvések következtében a költségvetési hiány 2012 óta stabilan a GDP 3%-a alatt teljesül, 2018-ban a kormányzati szektor hiánya a tervezett 2,4%-os szinthez képest kedvezőbben alakult, a GDP 2,2%-át tette ki. Az államadósság GDP-hez viszonyított aránya fokozatosan csökkenve 70,8% alá mérséklődött tavaly.

A kormány intézkedéseinek és a piaci folyamatoknak köszönhetően – elsősorban a hazai elsődleges munkaerőpiac bővülő foglalkoztatásának eredményeként – a foglalkoztatottak száma megközelítette a 4,5 millió főt, a munkanélküliségi ráta 3,5%-ra csökkent.

Az erőteljes munkaerő-kereslet eredményeként az elkövetkező időszakban is kedvező folyamatok érvényesülhetnek, folytatódhat a foglalkoztatás bővülése, a munkanélküliségi ráta csökkenése és a bérek dinamikus emelkedése, amelynek eredményeként a reálkeresetek 2018-ban 2010-hez képest már 41%-kal magasabb szinten álltak, így a háztartások jövedelmi helyzete tovább javulhat.

Az áremelkedés mértéke 2,8% lehet 2020-ban.

A háztartások beruházásaival összefüggésben a lakáspiacon beindult kedvező tendenciák várhatóan fennmaradnak. A vállalati beruházásokat illetően várhatóan folytatódik az erőteljes növekedési dinamika. Az állami beruházások dinamikáját számottevően meghatározza a 2014-20-as uniós költségvetési ciklus forrásainak felhasználása, az ezekhez kapcsolódó beruházási teljesítmény erősödése.

A kormány családvédelmi akcióterve a magyar családok megerősítése mellett nemcsak a népesedési folyamatokra gyakorol kedvező hatást, hanem hozzájárul a magyar kistelepülések erősödéséhez, a vidék versenyképességének javításához és támogatja a növekedési folyamatokat is.

A kormány gazdaságvédelmi akcióterve ösztönzi a hazai versenyképesség és termelékenység fokozását, hozzájárul a növekedési tartalékok feltárásához, valamint a külső kockázatok mérsékléséhez az elkövetkező években.

**II. Az államháztartás céljai és keretei**

**1. Költségvetéspolitikai keretek**

A kormány család- és gazdaságvédelmi intézkedéseket előtérbe helyező célkitűzéseinek megvalósításához biztosít stabil – és egyben a külső környezet változásaiból adódó kihívások és pénzügyi kockázatok kezelésére alkalmas – keretet hazánk jövő évi költségvetése.

Magyarország 2020. évi költségvetésének középpontjában – a Konvergencia Programban foglalt irányelvek mentén – a hiány és az államadósság további csökkentése, és – az egyensúlyos költségvetés felé történő közelítés mellett – a kiegyensúlyozott gazdasági növekedés biztosítása áll.

A kormány az állam működése tekintetében – hasonlóan az idei és az előző évhez – 2020-ban is nullszaldós költségvetést készített.

**A kormány gazdaságpolitikáját szem előtt tartva a 2020. év főbb célkitűzések a következők:**

 A családvédelmi akcióterv keretében – két lépcsőben – 2019-ben és 2020-ban bevezetésre kerülő intézkedések célja a gyermekvállalás minden eddiginél nagyobb mértékű ösztönzése, a fiatalok életkezdésének és otthonteremtésének támogatása, a nagycsaládosok erőfeszítéseinek elismerése, a családi élet és a munkavállalás közti egyensúly megteremtése, valamint a magyar kistelepülések megerősítése és modernizálása.

 A családok kiemelt támogatása mellett kormányzati prioritás a magyar gazdaság eredményeinek fenntartása és védelme az ország versenyképességének és termelékenységének növelésén keresztül. A kormány gazdaságvédelmi akcióterve biztosítja, hogy – a nemzetközi pénzpiaci folyamatok és reálgazdasági kockázatok mellett – hosszú távon is fenntartható legyen hazánkban a folyamatos, az Európai Unió átlagát érdemben meghaladó gazdasági növekedés.

 A közfeladatot ellátók anyagi megbecsülésének növelése érdekében továbbra is kiemelt terület az életpályaprogramok folytatása további bérrendezésekkel.

 A kiszámítható és biztonságos időskor megteremtése érdekében a nyugdíjak vásárlóerejének megőrzése mellett hangsúlyos kormányzati cél, hogy az uniós átlag feletti gazdasági növekedésből a nyugdíjasok is minél nagyobb arányban részesüljenek.

 Az Európát fenyegető bevándorlás, az azzal járó terrorveszély és a közbiztonságot érintő hátrányos következmények miatt továbbra is az egyik legfontosabb kihívás Magyarország és a magyar emberek biztonságának fenntartása. A kormány ezért továbbra is biztosítja a közbiztonság megerősítéséhez és a honvédelem fejlesztéséhez szükséges forrásokat. A család- és gazdaságvédelmi célkitűzések megvalósítását, a hiány- és az adósságcsökkentés teljesíthetőségét garantálja a korábbi évek előrelátó és konzervatív tervezési irányelveinek továbbvitele, a fegyelmezett költségvetési politika folytatása.

**2. A Kormány által prioritásként kezelt főbb területek és fontosabb változások**

**a) A magyar családok támogatása, a családalapítás és gyermekvállalás ösztönzése**

A demográfiai értelemben vett önfenntartó nemzet legnagyobb értéke és legfontosabb erőforrása a család, így csak a gyermekvállalást és a gyermeknevelést segítő családpolitika szolgálhatja érdemben hazánk céljait.

Magyarország jövőjének és függetlenségének záloga a célzott, és egyben rugalmas családtámogatási rendszer, mely a különböző élethelyzetekre különböző megoldási lehetőségeket kínál, miközben ösztönzi a gyermekvállalást és segíti annak összehangolását a munkavállalással.

A népesedési fordulat elérését célzó kormányzati intézkedések amellett, hogy minden eddiginél nagyobb mértékben ösztönzik a gyermekvállalást, segítik a gyermeknevelést és hozzájárulnak a jövő generációjának egészséges fejlődéséhez, erősítik a vidék versenyképességét és támogatják Magyarország gazdaságának bővülési folyamatait.

**b) A magyar gazdaság kiegyensúlyozott növekedésének fenntartása**

A pénzügyi és makrogazdasági stabilizáció eredményeként hazánk gazdasága a 2013-as növekedési fordulat óta dinamikusan – az uniós tagállamok átlagos növekedési ütemét érdemben meghaladóan – bővül. A kiegyensúlyozott növekedés – a fiskális stabilitás megőrzése mellett – hosszabb távon akkor tartható fent, ha – a külső körülmények kedvezőtlen változásaira felkészülve – tovább erősödik a gazdaság növekedési potenciálja

***Adó- és járulékpolitikai eredmények, 2020. évi célkitűzések***

Magyarország versenyképességének növelését szolgálja az adórendszer elmúlt években megvalósított átalakítása, a családokat, a munkavállalást, valamint a leghátrányosabb munkaerőpiaci helyzetben lévőket támogató adórendszer kialakítása.

A munka terheinek csökkentése mellett jelentősen mérséklődtek a vállalkozások adóterhei is, a feketegazdaság visszaszorítása érdekében tett intézkedések eredményeképpen pedig javult az adóbeszedés hatékonysága és a fogyasztási-forgalmi adókból származó bevételek is növekedtek.

A szociális hozzájárulási adó 2019. július 1-jétől további 2 százalékponttal 19,5%-ról 17,5%-ra csökken. A reálkereset alakulásának függvényében – 2020 folyamán – további 2 százalékponttal mérséklődhet a szociális hozzájárulási adó kulcsa.

A lakossági állampapír vásárlások ösztönzése érdekében 2019. június 1-je után a vásárolt állampapírok után megszűnik a kamatadó-fizetési kötelezettség.

A vállalkozások adóterhei az elmúlt években jelentősen mérséklődtek. A társasági adókulcs egységesen 9%-ra csökkent, ami számottevően hozzájárul mind a hazai vállalkozások beruházásainak élénkítéséhez, mind Magyarország pozíciójának erősítéséhez a vállalatok letelepedéséért folyó nemzetközi versenyben

Továbbra is kiemelt cél az adminisztrációs terhek csökkentése az adóeljárásban, csakúgy, mint az adómorál, illetve az adózók és az adóhatóság kapcsolatrendszerének javítása, valamint az együttműködés és az önkéntes jogkövetés további ösztönzése.

***A munkaalapú gazdaság erősítése a teljes foglalkoztatás eléréséért***

A magyar gazdaság növekedésének fenntartását segíti a munkalapú gazdaság erősítése.

A kormány kiemelten kezeli a foglalkoztatási szempontokat, célkitűzése, hogy

Magyarországon mindenkinek megérje dolgozni, és az emberek elsődlegesen munkajövedelemből biztosítsák a megélhetésüket.

***Az oktatási ágazat fejlesztése***

A gazdasági növekedés egyik legfontosabb tényezője a megfelelően képzett, minőségi munkaerő. A versenyképes munkaerő-kínálat biztosítása érdekében ezért kiemelten fontos a nyelvtanulás intenzitásának növelése, az idegen nyelvi oktatás módszertanának fejlesztése. Mindez hozzájárul a hatékonyabb munkaerőpiaci részvételhez, és ezáltal hazánk versenyképességének erősítéséhez.

Az idegen nyelvi stratégia részeként a 2019/2020. tanévtől kezdve lehetőség nyílik a gimnáziumi és szakgimnáziumi 9. és 11. évfolyamos tanulók célnyelvi országokba történő kéthetes kiutazására iskolai, csoportos, vagy egyéni pályázat révén. A program célja a tanulók nyelvtudásának fejlesztése, különösen az idegen nyelvi kommunikáció terén.

A szakképzési rendszer megújítása kiemelt fontosságú a kormány számára. Az átalakításhoz kidolgozott stratégiában megfogalmazott célok az európai uniós támogatási célokkal találkoznak. Így a korábbiakhoz képest hangsúlyosabban, nagyobb arányban kerülhet sor uniós források bevonására az egyes szakképzési programok finanszírozásához.

***A vállalati környezet és az államigazgatás hatékonyságának fejlesztése***

A vállalati környezet javítására külön hangsúlyt fektet a kormány a vállalkozók adminisztratív terheinek további csökkentése és a felnőttképzés modernizálása érdekében. A hazai vállalatok hozzáadott értékének és termelékenységének növelését segíti elő a kis- és középvállalatok digitalizációjának erősítése is.

Az állam – a bürokráciacsökkentés és a szolgáltató állam jegyében – törekszik arra, hogy minél szélesebb körben biztosítsa az elektronikus ügyintézés lehetőségét, erősítse az ügyfélbarát és szolgáltató jellegét, egyszerűsítése a folyamatokat, valamint mérsékelje az adminisztrációs terheket.

**c) Fejlesztések a gazdasági növekedés ösztönzésére**

A magyar gazdaság növekedési képességének fenntartását szolgálják – többek között – az alábbi beruházások és fejlesztések:

*Az egészségügy korszerűsítése*

*A vidék népességmegtartó erejének növelése*

A vidék vonzerejének erősítése, a területi egyenlőtlenségek csökkentése és a kistelepüléseken élő emberek életminőségének javítása érdekében a Magyar Falu Program egyik pilléreként folytatódik az 5000 fő alatti lakosságszámú kistelepülések megközelíthetőségének javítása, az ezen településeket érintő közutak és közlekedési célú létesítmények felújítása.

Folytatódik a vidéki nagyvárosok modernizációját és versenyképességét erősítő, kulturális vonzerejüket növelő és a vidéken élő magyar emberek életszínvonalának javulását megalapozó Modern Városok Program végrehajtása.

*A közúti közlekedési infrastruktúra fejlesztése*

Az infrastruktúrafejlesztési program keretében folytatódik az autópályák országhatárig való elvezetése, a régióközpontok gyorsforgalmi úthálózatba történő bekapcsolása, illetve térségi fejlesztési elemekre a közútfejlesztés.

*A vasúthálózati infrastruktúra fejlesztése*

*A hazai agrárium versenyképességének erősítése*

A mezőgazdaság versenyképessége és termelékenysége javításának egyik eszköze Magyarország öntözési potenciáljának hatékonyabb kihasználása.

**d) Az életpályaprogramok folytatása, további bérrendezésekkel a közfeladatot ellátók anyagi megbecsülésének növelése**

A közszolgálati dolgozók anyagi és erkölcsi megbecsülését az elmúlt években is számos intézkedés erősítette, melyek jövőre is kiemelt hangsúlyt kapnak a költségvetésben.

**e) Időskori biztonság megteremtése**

A kormány 2020-ban is prioritásként kezeli a nyugdíjasok erkölcsi és anyagi megbecsülésének érvényre juttatását, az elért eredmények megőrzését, a nyugdíjrendszer hosszú távú fenntarthatóságának biztosítását.

Az inflációt követő nyugdíjemelés garantálja a nyugdíjak vásárlóerejének megőrzését. A kormány kiemelt célja emellett továbbra is, hogy a nyugdíjasok is kedvezményezettjei legyenek a hazai gazdasági folyamatok kedvező alakulásának.

**f) Magyarország és a magyar emberek biztonságának garantálása**

A magyar emberek védelme és biztonságuk megőrzése érdekében a kormány továbbra is kiáll a határaink védelme és a nemzeti szuverenitás megőrzése mellett.

**III. Magyarország és az Európai Unió költségvetési kapcsolatai**

**1. Gyorsuló forráslehívás és versenyképesebb gazdasági, társadalmi szerkezet**

A rendelkezésre álló 12 ezer milliárd forint uniós forrás ütemezett, gyors lehívása mellett ebben a periódusban az elsődleges cél az, hogy a források felhasználása erősítse a versenyképes gazdasági szerkezetet. Ennek érdekében a vállalkozások általános, illetve energetikai, infokommunikációs fejlesztéseit, a kutatás-fejlesztést és innovációt, a kiemelt turisztikai fejlesztéseket és a foglalkoztatás növelését 2020-ban továbbra is jelentős támogatás szolgálja. Ezt egészítik ki a területi szereplők (megyék, megyei jogú városok) intézkedései, melyek a gazdaságfejlesztési hangsúly mellett a közszolgáltatásokat és a helyi közösségi kezdeményezéseket is támogatják. Az egészségügyi és szociális ágazat fejlesztéseire, valamint a társadalmi befogadásra fordított források jelentős mértékben elősegítik a leszakadó rétegek felzárkózását.

**2. Uniós programok alakulása**

Magyarország és az Európai Unió költségvetési kapcsolatait a 2014-2020 közötti uniós költségvetés keretében rendelkezésre álló források felhasználása és a közös költségvetéshez történő hazai hozzájárulás összege határozzák meg.

A kormány döntésével túlléphető (ún. felülről nyitott) uniós előirányzatok továbbra is garantálják, hogy ne legyen se pénzügyi, se szabályozási akadálya az uniós források felhasználásának, az ezekhez biztosítandó államháztartási (központi költségvetési) finanszírozás összege pedig biztosított az egyes fejezetek költségvetésében.

A kohéziós politikai programok keretében összesen több mint 7600 milliárd forint összegű fejlesztési forrás áll a kedvezményezettek rendelkezésére, melyre a többletkötelezettségvállalás lehetőségével élve, ez idáig 107%-os kötelezettségvállalás történt.

A Vidékfejlesztési Program keretében további 1300 milliárd forint uniós forrás használható fel, mely összeg szintén teljes egészében meghirdetésre került, a kötelezettségvállalás szintje pedig eléri a 101%-ot.

**IV. Az államháztartás központi alrendszere hiányának finanszírozása, az adósság kezelése, az adósság alakulása**

**1. A hiány finanszírozása és a központi költségvetés adósságának kezelése**

Az elmúlt években tovább javult az államadósság-kezelés feltételrendszere. A magyar államadósság ráta folyamatosan csökken, a fiskális politika stabil, a hiány alacsony és a monetáris politika is támogató.

**2. A központi költségvetés adósságának és kamatának alakulása**

### 2.1. A központi költségvetés adósságának 2020. évi alakulása

A központi költségvetés Magyarország gazdasági stabilitásáról szóló 2011. évi CXCIV. törvény (Gst.) szerint számított nominális adóssága 2020-ban 30 939,0 milliárd forintot érhet el a tervek szerint, így a GDP arányában várhatóan 63,4%-ra csökken a 2019. év végére várható 66,4%-ról.

A központi költségvetés adósságán belül a devizaadósság részaránya a 2019. évben várható 17,2%-ról 2020-ban tovább mérséklődik 14,4%-ra.

**A helyi önkormányzatok központi költségvetési támogatási rendszere** a 2020. évben is az önkormányzati feladatellátáshoz igazodó, 2013-ban kialakított **feladatalapú támogatási rendszeren alapul.**

Az önkormányzatok finanszírozásában a korábbi évekhez hasonlóan 2020-ban is megjelennek a költségvetési törvényjavaslatban érvényesülő általános alapelvek. Ezek többek között a családok támogatását, valamint a foglalkoztatottság további növelését, egyúttal az életszínvonal emelkedését szolgáló intézkedések, azon belül is kiemelt figyelmet fordítva a szülők munkába állásának segítésére.

A 2017-2019. években jelentős változást okozott a minimálbér és a garantált bérminimum nagyarányú emeléséből adódó illetménynövekedés, a 2020. évi költségvetési törvényjavaslat az ezekhez szükséges fedezetet tartalmazza.

Nagyon fontos, hogy a fiatal generáció megfelelő nevelésben, gondozásban részesüljön, hiszen a sikeres jövőt a következő nemzedék alapozza majd meg. Ennek érdekében kiemelt figyelmet szükséges fordítani, nemcsak a gyermekek étkeztetésére – amely terület eddig is prioritást élvezett – hanem a kisgyermekellátó-rendszer hatékony megszervezésére is.

A Kormány a családvédelmi akcióterv elfogadásával új bölcsődei férőhelyek kialakítását, a bölcsődei humánerőforrás megfelelő anyagi elismerésének biztosítását, a családi bölcsődék és a munkahelyi bölcsődék működtetéséhez a központi költségvetésben biztosított támogatás fajlagos összegének emelését célul tűzte ki. A törvényjavaslat ennek megfelelően – a 2018. évben indult program folytatásaként – a bölcsődei, mini bölcsődei férőhelyek kialakításának támogatására 1 500,0 millió forintot tartalmaz a IX. Helyi önkormányzatok támogatásai fejezetben. Az uniós források és az egyéb fejezetekben rendelkezésre álló, ilyen célú források mellett e pályázati keretösszeg biztosítja, hogy minél több településen elérhető legyen a szülők munkavállalását, munkába való visszatérését is elősegítő ellátás. A 2018-tól a **bölcsődei és mini bölcsődei ellátás** esetében is bevezetésre került a feladat alapú finanszírozás, amelynek további finomhangolására kerül sor, annak érdekében, hogy a megvalósuló bölcsődei, mini bölcsődei férőhelyek működtetése megfelelő színvonalon történhessen. A törvényjavaslat alapján jelentősen emelkedik a családi bölcsődék támogatása.

A Kormány kiemelten kezeli az intézményi gyermekétkeztetés és a szünidei étkeztetés biztosításra irányuló feladatokat: e célokra továbbra is jelentős források állnak rendelkezésre, illetve továbbra is biztosítottak az önkormányzati konyhák és étkezők fejlesztését szolgáló fejlesztési források.

Az önkormányzati hivatalokban foglalkoztatott köztisztviselők tekintetében a költségvetési törvényjavaslat továbbra is biztosítja a köztisztviselői illetményalap önkormányzati hatáskörben történő emelését. Az illetményalap emelésének ellentételezését szolgáló, az alacsonyabb jövedelmi helyzetű önkormányzatok számára 2020. évben rendelkezésre álló pályázati forrás 2020. évben beépül az önkormányzati hivatalok alaptámogatásába, így az önkormányzatok kiszámítható feltételek mellett dönthetnek a köztisztviselői állomány illetményéről.

A fenti általános elvek mellett az önkormányzati finanszírozás tekintetében a jövő év legfőbb célkitűzése a kiszámíthatóság és a stabilitás megtartása, a működési hiány nélküli gazdálkodás fiskális feltételeinek erősítése és a kistelepülések további felzárkózásának elősegítése. Utóbbit segíti elő a beszámítási-kiegészítési rendszer továbbfejlesztése is.

# A célok megvalósításához rendelkezésre álló erőforrások 2020-ban

A helyi önkormányzatok 2020-ban – hitelforrások nélkül – várhatóan mintegy **2 952,5 milliárd forinttal** gazdálkodhatnak, melyhez a központi költségvetés a IX. Helyi önkormányzatok támogatásai fejezetben mintegy **735,8 milliárd forintot**, a 2019. évi támogatások 100,9%-át biztosítja.

Az előző évhez képest a keretszámot közel 27 milliárd forinttal csökkenti egyes beruházási támogatások kifutása. Ugyanakkor növeli azt a 2019. évi bérintézkedések hatásának beépítése, az üdülőhelyi feladatok támogatásának többletigénye és az új beruházások támogatása (több mint 4 milliárd forinttal) is.

**A HELYI ÖNKORMÁNYZAT KÖTELEZŐ ÉS ÖNKÉNT VÁLLALT FELADATAI**

1. **A helyi önkormányzatok számára kötelező feladatot** továbbra is törvény írhat elő, az önkormányzatok eltérő adottságait (gazdasági teljesítőképesség, lakosságszám, a közigazgatási terület mérete) is figyelembe véve.

Az **Mötv. szerint a helyi közügyek, illetve a helyben biztosítható közfeladatok**:

1. településfejlesztés, településrendezés;

2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);

3. a közterületek, valamint az önkormányzat tulajdonában álló közintézmény elnevezése;

4. egészségügyi alapellátás, az egészséges életmód segítését célzó szolgáltatások;

5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);

6. óvodai ellátás;

7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

8. gyermekjóléti szolgáltatások és ellátások;

9. szociális szolgáltatások és ellátások, amelyek keretében települési támogatás állapítható meg;

10. lakás- és helyiséggazdálkodás;

11. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;

12. helyi környezet- és természetvédelem, vízgazdálkodás, vízkárelhárítás;

13. honvédelem, polgári védelem, katasztrófavédelem, helyi közfoglalkoztatás;

14. helyi adóval, gazdaságszervezéssel és a turizmussal kapcsolatos feladatok;

15. a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is;

16. sport, ifjúsági ügyek;

17. nemzetiségi ügyek;

18. közreműködés a település közbiztonságának biztosításában;

19. helyi közösségi közlekedés biztosítása;

20. hulladékgazdálkodás;

21. távhőszolgáltatás.

22. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

1. **További törvényi lehetőségek helyi önkormányzati feladat-telepítésre**:

* törvény a felsoroltakon kívül más, a helyi közügy, helyben biztosítható közfeladat ellátását is előírhatja,
* törvényben meghatározott esetekben az önkormányzat és az állam külön, a finanszírozást is rendező megállapodása alapján az önkormányzat állami feladatokat is elláthat,
* a helyi önkormányzatok továbbra is önként vállalhatják olyan helyi közügyek ellátását, amelyet jogszabály nem utal más szerv kizárólagos hatáskörébe. Az önként vállalt feladatok ellátása azonban nem veszélyeztetheti a kötelező feladatok ellátását. Finanszírozásuk forrását elsősorban az önkormányzat saját bevételei, illetve az erre a célra biztosított külön források képezhetik.

**BÁTASZÉK VÁROS ÖNKORMÁNYZATA 2020. ÉVI KÖLTSÉGVETÉSI RENDELETÉNEK MEGALKOTÁSÁHOZ RÉSZLETES INDOKOLÁS**

Az Országgyűlés elfogadta Magyarország 2020. évi központi költségvetéséről szóló 2019. évi LXXI. törvényt. A törvény alapján megterveztük a Bátaszék Város Önkormányzata feladataihoz igénybe vehető központi forrásokat, a költségvetés készítése során alkalmaztuk a központi jogszabályokban és a helyi önkormányzati rendeletekben meghatározott előírásokat.

**1. A 2020. évre megfogalmazott költségvetési alapelvek a következők:**

1. Takarékos, átlátható és biztonságos működtetés.
2. A kötelezően ellátandó feladatok biztosítása.
3. A szociálisan rászorultak támogatása.
4. Az elindított beruházások megvalósítása, a forrás biztosítása.
5. Tudatos városüzemeltetés és fejlesztés.
6. Az önkormányzat többségi tulajdonában lévő gazdasági társaságok részvétele az önkormányzati feladatok ellátásában.
7. Pályázatok figyelése, kapcsolódás az aktuális pályázatokhoz, a pályázatok önrészének megteremtése.

A 2020. évi költségvetési bevételek tervezett előirányzata 1 214 079 ezer Ft, melyet a finanszírozású pénzügyi műveletekből származó bevétel 510 831 ezer Ft-tal egészít ki, így összesen 1 724 910 ezer Ft forrás fog rendelkezésre állni, mely hasonló az előző évi várható tényadathoz. A fő összeg nagysága elsősorban az Uniós pályázatoknak köszönhető. A helyi adó mértékének növelését nem terveztük, de az adótúlfizetések előző időszaki rendezéséből fakadóan a bevételek kompenzálásának elmaradása, valamint a vállalkozások árbevétel növekedése miatt bevételi többlettel kalkulálunk. A költségvetés számára ez egy jobb pozíciót eredményez. 2020-ben – a feladatfinanszírozás keretében – az általános működéshez és ágazati feladatokhoz kapcsolódó támogatásokból származó bevétel csak a kötelezően ellátandó feladatokra fordítható. A tervezetben államháztartáson kívüli bevétellel 497 383 ezer Ft összegben számoltunk, ami elsősorban a közhatalmi bevételekből, működési bevételekből, valamint az államháztartáson kívülről származó átvett pénzekből tevődik össze. A beruházások 412 746 e Ft összegben szerepelnek a tervezetben. A felújítások soron 64 400 e Ft szerepel. A beruházások jelentős része az uniós pályázati pénzek elmúlt évről származó maradványából kerül finanszírozásra.

A megjelenő pályázati lehetőségeket folyamatosan vizsgáljuk, mert rendkívül fontos az önkormányzat költségvetésének külső forrásokkal való bővítése. Az év során tervezett beruházások öneröjéhez – figyelembe véve a Magyarország gazdasági stabilitásáról szóló 2011. évi CXCIV. törvény előírásait – hitel felvételét nem, de lízingszerződés igénybevételét terveztük.

A bevételek növekedésével az önkormányzat a kötelező és önként vállalt feladatok körében egyaránt színvonalas közszolgáltatásokat kíván nyújtani. A feladatellátás tárgyi és személyi feltételei biztosítottak.

2020. évben a költségvetési bevételekből 193 602 e Ft összeget fordít az Önkormányzat az intézményi feladatellátásra, amit kiegészít a társulásban ellátott feladatok finanszírozására átadott 405 157 e Ft. Az Önkormányzat által működtetett szociális támogatási rendszer 2020-ben is jelentős támogatást tud nyújtani a nehéz anyagi helyzetben lévők számára.

**2. A költségvetési rendeletben szereplő bevételi jogcímek részletezése:**

Önkormányzatok működési támogatásai: 490 507 e Ft

Működési célú támogatások államháztartáson belülről: 111 376 e Ft

Felhalmozási célú támogatások államháztartáson belülről: 114 813 e Ft

Közhatalmi bevételek: 354 800 e Ft

Működési bevételek: 128 421 e Ft

Felhalmozási bevételek: 9 512 e Ft

Működési célú átvett pénzeszközök: 0 e Ft

Felhalmozási célú átvett pénzeszközök: 4 650 e Ft

Hitel-, kölcsönfelvétel lízing államháztartáson kívülről: 0 e Ft

Belföldi értékpapírok bevételei: 0 e Ft

Költségvetési maradvány igénybevétele: 510 831 e Ft

Finanszírozási bevételek: 0 e Ft

Adóssághoz nem kapcsolódó származékos ügyletek bevételei: 0 e Ft

Önkormányzatok működési támogatásai:

A 2020. évi feladat alapú finanszírozás alapján a feladat változásokat is figyelembe véve 490 507 e Ft állami támogatással terveztünk. Ez a 2019. évi kiinduló adathoz képest 20 355 e Ft növekedést jelent (4,3 %). A beszámítás mértéke még mindig jelentős 42 523 e Ft összeget jelent, ami 8 069 e Ft-tal több elvonást jelent, az előző évhez képest.

A beszámítás az önkormányzatok iparűzési adóerő-képességéhez kapcsolható kiegyenlítő mechanizmus. A jelentősebb adóerő potenciállal rendelkező önkormányzatok tekintetében sávos rendszer kialakításával támogatás elvonásokat alkalmaz az állam, míg a „gyenge” adóerő-képességgel rendelkezők támogatásait ezen elvonások fedezetéből kiegészítő támogatásokkal kompenzálja.

A település üzemeltetési feladatokra 8 265 e Ft támogatást, irányoztak elő, amely 6 900 e Ft-tal kevesebb az előző évi adatnál. Az óvodai, köznevelési feladatellátáshoz kapcsolódóan elsősorban a kihasználtság javulásából adódóan jelentős mértékben 7 881 e Ft-tal érkezik több támogatás, mint az előző évben. A Gondozási Központ által ellátott szociális területen 3 092 e Ft-al növekedett a támogatási összeg. A kötelezően ellátandó feladatok állami támogatása nem fedezi a tervezett kiadásokat. A hivatalnál és a köznevelési, közétkeztetési feladatoknál saját erőt is kell az önkormányzatnak biztosítani a kiadások fedezetére. A településüzemeltetésre meghatározott állami támogatás összegét a beszámítási összeggel korrigálják, ami alul finanszírozást eredményez.

A pénzbeli szociális ellátásokra 20 396 e Ft állami támogatással számolunk.

Részletek az **5. sz. tájékoztató mellékletben.**

A gépjárműadóról szóló törvényben meghatározott adótétel összegének **40%-a** továbbiakban is az önkormányzatot illeti. Mivel a kivetési elvek ebben az esztendőben nem változnak, így 2020. évben **21 000 e Ft bevétellel** számol a tervezet.

A termőföld-bérbeadásából származó jövedelem után fizetendő SZJA 100%-a a földterület fekvése szerinti önkormányzatot illeti meg. A módosított SZJA törvény adómentessé tette a legalább 5 éves időtartamra kötött haszonbérletből származó bevételeket, így e területen az előző évek tapasztalatai alapján **0 Ft bevétel** várható.

Talajterhelési díjakból 200 e Ft bevételt tervezünk.

Közhatalmi bevételek:

A saját bevételek között első helyen kell említeni a helyi adó bevételeket. Az önkormányzati működés, illetve a már megkezdett, megkezdeni szándékozott fejlesztések finanszírozhatósága érdekében a legjelentősebb bevételi forrást az önkormányzat számára a helyi adó jelenti. Jelenleg a meglévő jogcímek adta lehetőségek áttekintése és a már meghozott elvi döntések alapján a következő paraméterekkel tudunk kalkulálni:

A *magánszemélyek kommunális adója* 13 000 Ft/év/ adótárgy mértéken került meghatározásra 2020. évre, ami **32 000 e Ft** bevételt jelent ezen a jogcímen. A lakosság teherbíró képességét és a tervezett kiadásokat is figyelembe véve a magánszemélyek kommunális adójának mértékét nem változtattuk.

A *vállalkozók iparűzési adója* 2020. évben, figyelembe véve a vállalkozók tervezett nettó árbevételét, illetve adóalapját és a megállapított 2 %-os adómértéket, valamit az elmúlt évi befizetéseket, illetve a december 20-ai feltöltéseket figyelembe véve az iparűzési adó növekedésével számol a tervezet. A gazdasági előrejelzések a 2020. évre kedvező változásokat vetítenek elő a helyi vállalkozások árbevétele, illetve adóalapjának növekedése irányába. Az adóteljesüléseket, illetve az adótúlfizetések visszafizetésének hatását beszámítva az önkormányzat ezen a jogcímen a jelenlegi adatok, információk alapján **300 000** **e Ft** bevétellel számolhat.

Működési bevételek:

Az intézményi térítési díjak esetében az érintettek teherbíró képességét is figyelembe véve a 2019. évihez hasonló mértékkel számol a tervezet.

Mindazon önkormányzati bevétel díjat, mely az önkormányzat elbírálási körébe tartozik az előző évi szinten terveztük, tehát nem emelkednek. Infláció az elmúlt évben 3,4 % volt, így a bevételek reálértékének megtartása érdekében külön intézkedést nem kell tenni.

A működési bevételeknél az ÁFA visszatérülés soron egy igen jelentős tétel szerepel (92 129 e Ft), amely nagyrészt technikai jellegű, érdemi hatással nincs a költségvetésre, mivel a dologi kiadások között 88 393 összegben meg van a párja.

Felhalmozási bevételek:

Ingatlan értékesítésekből 0 Ft összeggel számol a tervezet.

A meglévő Ford minibusz, illetve Iveco értékesítését határozta el a képviselő testület 9 512 e Ft összegben.

A felhalmozási bevételek közül a legjelentősebb lehet a TETT szerződés alapján átutalt 20 000 e Ft támogatási összeg.

Működési célú átvett pénzeszközök:

Működési bevételként többek között ismételten megjelenik a költségvetésben a TETT- től átvett működési támogatás is, ami előzetesen 60 075 e Ft bevételt jelent az önkormányzatnak.

A társulásban ellátott feladatok esetén az önkormányzatok hozzájárulása a feladatmutatók szerint változhat.

8. sz. tájékoztató melléklet

Felhalmozási célú átvett pénzeszközök:

8. sz. tájékoztató melléklet

Hitel-, kölcsönfelvétel államháztartáson kívülről:

Belföldi értékpapírok bevételei: Nem tervezünk értékpapír értékesítést

Költségvetési, vállalkozási maradvány igénybevétele: nem tervezünk

Finanszírozási bevételek:

Az önkormányzat intézményeinek 2020. évi működtetéséhez, jelen tervezet szerint nem szükséges működési hitel felvétele.

A Skoda Octavia személygépkocsi beszerzéséhez 4 525 e Ft összegű zártvégű lízingszerződés kerül aláírásra.

Fejlesztési hitelt már elbírált és 2020-ben induló pályázatok saját forrásának illetve valamely beruházás finanszírozhatóságának biztosítására lehet beállítani, figyelemmel a jogszabályban meghatározott korlátokra.

A 2020. évben elsősorban az önkormányzatok feladatellátásának alul finanszírozásából adódó forráshiány megszüntetése az előző évi pénzmaradvány terhére előreláthatólag megoldható.

**3. A költségvetési rendeletben szereplő kiadási jogcímek részletezése:**

Személyi juttatások: 182 959 e Ft

Munkaadókat terhelő járulékok

és szociális hozzájárulási adó: 32 444 e Ft

Dologi kiadások: 297 616 e Ft

Ellátottak pénzbeli juttatásai: 15 800 e Ft

Egyéb működési célú kiadások: 586 944 e Ft

Beruházások: 412 746 e Ft

Felújítások: 64 400 e Ft

Egyéb felhalmozási kiadások: 9 189 e Ft

Finanszírozási kiadások: 19 555 e Ft

A 2020. évi költségvetési kiadások tervezett előirányzata 1 705 355 ezer Ft, melyet a finanszírozású célú pénzügyi műveletek kiadásai 19 555 ezer Ft-tal egészítenek ki, így összesen 1 724 910 ezer Ft kiadással számoltunk. A pályázatokhoz kapcsolható beruházások, felhalmozási kiadások folyamatos teljesülései a miatt fenti fő összeg csökkenő tendenciát mutat.

Az önkormányzat intézményeiben és a Közös Önkormányzati Hivatalnál foglalkoztatottak létszámkerete a javaslat szerint 30 fő. A közfoglalkoztatás keretében történő foglalkoztatással, számoltunk. Az előző évhez képest az álláshelyek száma nem változott. A köztisztviselői illetményalap 50 000 Ft összegben került tervezésre. A közalkalmazotti illetménypótlék (20 000 Ft) mértéke nem változott. A minimálbér 149 000 Ft-ról 161 000 Ft-ra, a garantált bérminimum 195 000 Ft-ról 210 600 Ft-ra növekedett. A szociális hozzájárulási adó 17,5% egyenlőre változatlan. A fentiek önkormányzati szinten jelentős mértékben növelik bérelőirányzatok mértékét.

A 2020. évben a dologi kiadások emelkedésével kell számolni, részben az új feladatok többletköltségei és az energiaköltségek növekedésével összefüggésben.

Az Önkormányzat által elfogadott az elmúlt évben megkezdett és finanszírozható beruházásokat a költségvetésben beterveztük.

Az Önkormányzat több Társulásban továbbra is gesztorként vesz részt, melynek fenntartásához az állami támogatásokat is beszámolva 405 157 e Ft összegben biztosít támogatást. A településen működő Roma, és Német nemzetiségi önkormányzatok működési kiadásaihoz hozzájárul összességében 700 e Ft összegben, továbbá biztosítja a működés feltételeit.

**Személyi juttatások:**

**Közös Önkormányzati Hivatal:**

**Személyi juttatások: 138 688 e Ft**

A köztisztviselői szférában több éve nem került sor jelentős illetményemelésre. A középfokú végzettséggel rendelkező kollégák esetében a bértábla nem éri el a garantált bérminimum összegét, így ki kell egészíteni az illetményüket. Az elmúlt évben fentiek kiküszöbölése érdekében a T. Képviselő- testület az illetményalap megemelésével már végrehajtott egy jelentős bérfejlesztést. Javasoljuk, hogy a képviselő testület ebben az évben is tegyen lépéseket a bérek eltérítéséhez szükséges források biztosításával a hivatal személyi állományának megtartására.

Ez a béremelés enyhíteni tudná a további jelentős leszakadást a közszféra más jobban preferált területeitől. Javasoljuk az illetményalap 50 000 Ft összegű megtartását, amely a 13 fő felsőfokú végzettséggel rendelkező köztisztviselő esetében az illetménytábla szerinti szorzók figyelembevételével már egy elfogadható feltételt teremt a bérek területén. A középfokú végzettséggel rendelkező kollégák esetében az illetményalap emelése az esetek többségében nem jelent valós béremelkedést, mivel az illetménytábla szerinti szorzók kisebb mértékűek. Ezen szegmensbe az illetményalap megtartásán kívül jelentős mértékben ki kell egészíteni az alapilletményeket, hogy a jogszabályban meghatározott garantált bér összegét elérje az illetmény összege. A 30 fő dolgozóból 19 fő érintett a garantált bérminimumra történő kiegészítés tekintetében. Ennek következtében éves szinten 4 171 e Ft bér, és 730 e Ft járulék összeget tesz ki a jogszabályok változásából fakadó bér és járulék növekmény. A garantált bér emelkedésének természetesen hatással kell lennie a többi alkalmazott bérére is. A bérfeszültségek, bértorlódások elkerülése, illetve mérséklése minden gazdálkodó szervezet alapvető érdeke. Az alsóbb bérkategóriák emelkedése mindig indukál egy felfelé történő elmozdulást a béreknél. A számítások alapján az előző évi hasonló bérkerethez képest 10 629 e Ft növekmény mutatható ki. Természetesen az egyszer előforduló bértételek ezt a különbséget változtathatják (pl. végkielégítés, esetleges szabadság kifizetése stb…)

A szociális hozzájárulási adó mértékének csökkenése jó hatással van a kiadások alakulására. A jubileumi jutalmak területén 1 fő részére 1 045 e Ft összeg kifizetésével kalkulálnunk. A munkába járás, és egyéb költségtérítések területén az előző évihez hasonló adatokkal számolunk. Az előző évi adatok tartalmazzák az EP és a helyhatósági választások lebonyolításához kifizetett 4 187 e Ft személyi juttatásra fordított összeget is.

A béremelések technikájánál a középfokú végzettségűeknél az illetménykiegészítést 20 %-on határozta meg a Képviselő- testület. Tizenkettő főnél számoltunk bér eltérítéssel. A vezetőkön kívül 9 fő kapna személyi bért. A továbbiakban is alkalmaznánk a képzettségi pótlék megtartását. A béremelések egy részét céljuttatás, illetve jutalom formájában adnánk az érintett dolgozóknak, elsősorban a középfokú végzettségű kollegáknak fenti indokok miatt.

2020. évben nyújtandó cafetéria juttatási jogcímen a jogszabályban előírt és kötelezően adandó juttatások kerültek tervezésre. A közszolgálati tisztviselőkről szóló 2011. évi CXCIX. törvény 151. § (1) bekezdése szerint *a köztisztviselőt megillető cafetériajuttatás éves összege nem lehet alacsonyabb az illetményalap ötszörösénél*. A Közös Önkormányzati Hivatallal foglalkoztatási jogviszonyban álló köztisztviselők részére a **2020. évi cafetéria - juttatás keretösszegét bruttó *250 000.- Ft/fő*/év** összegben javasoljuk meghatározni, melyhez szükséges forrás 7 500 e Ft. A KÖH béreinek finanszírozását az önkormányzatok, illetve az ESZGY és MOB társulások közösen biztosítják (10 757 e Ft), a megállapodások alapján. Alsónyék 879 e Ft saját forrást, Alsónána 686 e Ft összeget, míg Sárpilis 656 e Ft összegben járul hozzá a KÖH működéséhez.

**Munkaadókat terhelő járulékok és szociális hozzájárulási adó: 24 922e Ft**

A bér vonzataként, a jogszabályoknak megfelelően került tervezésre.

**Dologi kiadások: 29 426 e Ft**

Az intézmény működéséhez kapcsolódó **dologi kiadásokat**, részletesen terveztük figyelembe véve a változásokat és az előző évi szigorú gazdálkodással elért teljesítési adatokat. Az előző évhez viszonyítva **3 185 e Ft dologi kiadásváltozással (csökkenéssel)** számolunk. Az egyszer előforduló kiadások tételeit, kiszűrtük és egyedi egyeztetések után alakítottuk ki az előirányzat számokat. Az előző évi adatok tartalmazták a kistelepülések hivatali épületeinek üzemeltetési kiadásait is.

**Beruházások: 381 e Ft**

Egyéb gépek berendezések pótlására

**Városi Könyvtár:**

A könyvtár 2020. évi költségvetése jelentős mértékben eltér az előző években megszokottól, amelynek oka az EFOP-3.3.2-2016-00356 "Gondozott gondolatok" pályázat 100% támogatási intenzitással. A pályázat keretében a 2020. évben 6 885 e Ft dologi kiadás, 271 e Ft beruházás, valamint 1 846 e Ft személyi jellegű kifizetéssel számolunk. Ezek a tételek a könyvtár költségvetésében megjelenítésre kerültek. A bérek tervezésénél a garantált bérminimum hatását, valamint a soros lépéseket figyelembe vettük. Más területeken az elmúlt évi teljesülési adatok figyelembevételével alakítottuk ki a költségvetési keretszámokat. Összesen 1 817 e Ft finanszírozás csökkenéssel lehet számolni.

**Gondozási Központ:**

Az intézménynél a vezetőt leszámítva a garantált bérminimumra történő kiegészítés a jellemző.

Központi intézkedések hatására az ágazatban dolgozó kollégák döntő többsége ágazati pótlék kiegészítésben részesül. A munkaerő megtartása céljából a központi intézkedésekből származó bérnövekedések mellett +4% saját hatáskörben megvalósítandó béremeléssel számol a tervezet. Jubileumi jutalom 1fő dolgozónál került figyelembevételre 1 258 e Ft összegben. A béreknél 5 072 e Ft növekedés tapasztalható intézményi szinten az előző évi tényadathoz képest. A dologi kiadásoknál a szerződésekből fakadó infláció követő növekedéseket, valamint a szükséges karbantartások fedezetét biztosító kiadásokat terveztük.

A beruházásoknál 2 986 e Ft összegben terveztük a kiadásokat.

**Városi Óvoda:**

Az óvoda intézményénél a pedagógusok bérét központilag rendezték, szabályozták. A nevelést, oktatást közvetlenül segítő dajkák, óvodatitkár, és pedagógiai asszisztensek garantált bérét 10%-kal kiegészítik egy külön jogszabályban foglaltak szerint. A konyhai dolgozókra viszont csak a minimálbér, és garantált bérminimum összegei vonatkoznak. Ezen a területen indokolt a bérek kiegészítése, emelése. A központi intézkedések mellett 15 000 Ft/fő juttatást tartalmaz a tervezet az előző évhez hasonlóan, ami 2 908 e Ft összeget jelent az ott dolgozók számára. Az intézménynél 3 fő jubileumi jutalomban részesül, amely 2 073 e Ft összegben emeli a bérkiadásokat. Az előző év adataihoz képest az Az óvodát érintő állami támogatások növekedést mutatnak az elmúlt évhez képest 7 880 e Ft.

A dologi kiadásoknál a szerződésekből fakadó infláció követő növekedéseket, valamint a szükséges karbantartások fedezetét biztosító kiadásokat terveztük.

A beruházásoknál 4 097 e Ft összegben terveztük a kiadásokat.

**Dologi kiadások:**

Az intézmények működéséhez kapcsolódó **dologi kiadásokat**, részletesen terveztük figyelembe véve a változásokat és az előző évi szigorú gazdálkodással elért teljesítési adatokat. A pályázatokhoz kapcsolódó dologi kiadások, valamint az egyszer előforduló kiadások tételeit, kiszűrtük és egyedi egyeztetések után alakítottuk ki az előirányzat számokat.

**Városüzemeltetés, városgazdálkodás:**

A belterületi csapadékvíz elvezetését szolgáló árkok, medrek folyamatos karbantartásához, valamint a megépült zárt csapadékvíz elvezető rendszerek karbantartásához szükséges forrásokat biztosítjuk.

**Városüzemeltetés kiadások (dologi)**

1. kátyúzás 3.000 e Ft
2. külterületi csapv. víz. rendezés (kaszálás) 1.500 e Ft
3. betonutak javítása 1.500 e Ft
4. KRESZ táblák pótlása 500 e Ft
5. utcabútorok *(kukák, biciklitárolók, padok)* 500 e Ft
6. lakossági járda anyagköltség 1.500 e Ft
7. egyéb városüz. feladatok *(anyag költségek pl. mart aszfalt)* 3.000 e Ft
8. belt. csap. víz elvezető árok rendezés 2.000 e Ft
9. karácsonyi világítás *(fel és le szer., fejlesztés a romkert előtt*

*füzérek a fákra, Bezerédy oszlopdíszek )* 1.500 e Ft

1. játszóterek felülvizsgálata 500 e Ft
2. közvill. hálózat üzemelt. szerződés 700 e Ft
3. hulladéklerakó monitoring 1.800 e Ft
4. külterületi utak karbantartására *(önk. önerő Zentai padkázása,*

*átkötő út javítása)*  1.500 e Ft

1. külterületi erdő művelése 1.000 e Ft
2. főépítészi tevékenység 1.200 e Ft
3. Ferenc utcából nyíló tér mart aszfaltos stabilizálása 200 e Ft
4. Mozi mögötti beközlekedő út stabilizálása 500 e Ft
5. piactér burkolat felújítása 1.000 e Ft
6. Budai u. társasház belső udvar karbantartás 1.000 e Ft
7. plébánia előtti terület zúzottkövezése 500 e Ft
8. padkarendezési feladatok 2.000 e Ft
9. térburkolat építés (CBA, pékség előtt) 960 e Ft

**összesen: 27.880 e Ft**

A Bát-Kom 2004. Kft-vel az intézménytakarításra vonatkozó szerződéseknél a minimálbér emelkedéséből fakadó többlet terhek miatt díjemelkedéssel kell számolni, amit a szolgáltató már elfogadott üzleti terve alapján terveztünk.

A meglévő szilárd útburkolatú utak, padkák, járdák karbantartásához megfelelő forrásokat biztosítjuk az állagmegóvás érdekében.

**Ellátottak pénzbeli juttatásai:**

A szociális ellátások jelentős része már a korábbi években állami kezelésbe került és ezzel a forrás átrendeződése is megtörtént. A tervek alapján **15 800** **e Ft** kerettel számolunk a 2020. évre, amelyhez az állam 20 396 e Ft összegben nyújt támogatást. Az önkormányzati szociális ellátások keretét a 2019. év adatok ismeretében, annak tapasztalatai alapján terveztük.

A szociális ellátórendszerhez kapcsolódóan 2 918 e Ft céltartalék került elkülönítésre, hogy az előre nem tervezhető kiadásoknak is tudjuk fedezetet biztosítani. Tovább szeretnénk segíteni a rászorulókat a szociális tűzifa program folytatásával.

Egyéb működési célú kiadások:

**Önszerveződő közösségek támogatása, átadott pénzek**

**Kiemelt szervezetek támogatása**

2019 2020

|  |  |  |  |
| --- | --- | --- | --- |
| Polgárőrség támogatása | 800 |  | 800 |
| BSE támogatása | 9 000 |  | 9 000\* |
| Matematika Tehetséggondozó Alapítvány | 300 |  | 400 |
| Vöröskereszt véradók támogatása | 250 |  | 300 |
| Vállalkozók Ipartestülete támogatás | 700 |  | 1.000 |
| Horgász Egyesület | 300 |  | 300 |
| Tűzoltó köztestület támogatása | 2 000 |  | 2.000 |

összesen: 13 350 e Ft 13 800 e Ft

\*plusz 1.806 e Ft TAO működési és 181 e Ft TAO felhalmozási 2020. június 30-ig

**Civil támogatási keret**

2019 2020

|  |  |  |  |
| --- | --- | --- | --- |
| Egyházak pályázható támogatási keretösszege | 400 |  | 500 |
| Hagyományőrző egyesületek pályázható támogatási keretösszege | 1 300 |  | 1 500 |
| Alapítványok pályázható támogatási keretösszege | 400 |  | 400 |
| Sportszervezetek pályázható támogatási keretösszege | 300 |  | 400 |
| Közművelődési szervezetek pályázható támogatási keretösszege | 1 000 |  | 1 000 |
| Egyéb civil szervezetek pályázható támogatási keretösszege | 600 |  | 1 200 |

Egyesületek, egyéb szervezetek önkormányzati támogatását 2020-ban 20 756 e Ft működési, valamint 3 732 e Ft fejlesztési támogatásként terveztük. A kiemelt szervezetektől a kérelmek beérkeztek és azok áttanulmányozása alapján alakítottuk ki a támogatási kereteket, amelyek 6. sz. tájékoztató táblában részletesen bemutatásra kerültek.

Az elmúlt évhez képest új elem a tűzóltó köztestület kérelme, amely jelentős, 2 000 e Ft összegben emeli a támogatási keretet. A BSE benyújtott kérelme 10 806 e Ft összegről szól. A Nemzetőrség nem tart igényt támogatásra, míg a többi kiemel szervezet az elmúlt évi összegre terjesztett elő támogatási kérelmet.

A Bát-Kom 2004. Kft-vel a városüzemeltetési feladatokra, közfeladat ellátási szerződést kötöttünk, amely szerint 49 500 e Ft a városüzemeltetési, zöldterület karbantartási feladatokra, valamint a városi piac működtetésére 3 600 e Ft összeget szükséges biztosítani a társaság elfogadott üzleti terve alapján. A Tanuszoda üzemeltetésre 38 766 e Ft támogatással számolunk. A testületi döntés alapján Kalász János Városi Sportcsarnok üzemeltetési feladatai közfeladat ellátási szerződés keretében 19 092 e Ft. A sportpálya üzemeltetésére 11 400 e Ft összeget szükséges átadni az üzemeltetőnek. **Összesen 122 358 e Ft támogatással lehet számolni a 2020. évben.** **A Bátaszékért Marketing Kft közfeladatellátási feladataira 31 864 e Ft támogatást biztosít az önkormányzat a 2020. évben.**

**Beruházások:**

Beruházásokra 412 746 e Ft összeg került tervezésre, amely jelentős összegben tartalmaz uniós pályázatokból finanszírozott beruházást. A **6. számú mellékletben** tételesen bemutatásra kerülnek a fejlesztések.

**Felújítások:**

Felújításokra 64 400 e Ft került az előirányzatokba, amelynek részleteit a **7. számú melléklet tartalmazza.**

Egyéb felhalmozási kiadások: 9 189 e Ft

**Finanszírozási kiadások:**

A MÁK 2019. év decemberében megelőlegezi a 2020. évi állami támogatás terhére a 2020. év január elején esedékes bérkifizetések nettó összegét. Az állami megelőlegezések visszafizetését kötelező elemként tervezni kell a 2020. évi költségvetés keretszámai között, melynek összege 18 612 e Ft.

**Tartalékképzés**

Általános tartalékkeret: 15 302 e Ft

Céltartalékok: 87 955 e Ft

Összes tartalék: 103 257 e ft

Elkülönített céltartalék keretet alakítottunk ki Kövesd és Lajvér település-részek karbantartására, fejlesztésére. (2 000 e – 1 500 e Ft)

Céltartalékba helyeztük mindazon kötelezettség vállalásokat, illetve elképzeléseket, melyek megvalósíthatósága feltételes, illetve céltartalékba került a pályázati saját források biztosítása.

E mellett a tervezési bizonytalanságok, az év elején előre nem látható események, vagy jelentkező feladatok megvalósíthatósága érdekében a költségvetés fő összegének figyelembevételével 6 500 e Ft egyensúlyi céltartalék képzése elengedhetetlen. Tovább növeli a biztonságos gazdálkodást 15 302 e Ft általános tartalék.

A 2019. évről áthúzódó kötött felhasználású maradványok elkülönítésre kerültek a céltartalékok között (Széchenyi lakásprogram elkülönített bankszámláján megjelenő pénz, a vadásztársaság bérleti díjai, stb…)

**Az első fordulóban kiküldött adatokban az alábbi változtatásokat eszközöltük:**

**Bevételek változása 10 344 e Ft**

|  |  |  |
| --- | --- | --- |
| **1.** | **Önkormányzat működési támogatásai (1.1.+…+.1.6.)** | ***25 201*** |
| ***1.1.*** | ***Helyi önkormányzatok működésének általános támogatása*** | ***27 615*** |
|  | Önkormányzati hivatal működésének támogatása | 27 615 |
| ***1.2.*** | ***Önkormányzatok egyes köznevelési feladatainak támogatása*** | ***0*** |
|  |  |  |
| ***1.3.*** | ***Önkormányzatok szociális és gyermekjóléti feladatainak támogatása*** | ***-2 414*** |
|  | Család- és gyermekjóléti szolgálat | -2 414 |

|  |  |  |
| --- | --- | --- |
| ***2.5.*** | ***Egyéb működési célú támogatások bevételei*** | ***5 758*** |
|  | 46/2020 Közfoglalkoztatási program bevétel | 5 758 |

|  |  |  |
| --- | --- | --- |
| ***4.1.2.*** | ***- Termékek és szolgáltatások adói*** | ***-27 615*** |
|  | IPA csökkentése | -27 615 |

|  |  |  |
| --- | --- | --- |
| ***5.6.*** | ***Kiszámlázott általános forgalmi adó*** | ***1 488*** |
|  | 22/2020 IVECO értékesítés áfa | **1 488** |
| **6.3.** | Egyéb tárgyi eszközök értékesítése | **5 512** |
|  | 22/2020 IVECO értékesítés | **5 512** |

**Kiadások változása 10 344 e Ft**

|  |  |  |
| --- | --- | --- |
| ***1.1.*** | ***Személyi juttatások*** | ***7 563*** |
|  | 46/2020 Közfoglalkoztatási program 2020 bér | 7 563 |
| ***1.2.*** | ***Munkaadókat terhelő járulékok és szociális hozzájárulási adó*** | ***662*** |
|  | 46/2020 Közfoglalkoztatási program 2020 bérjárulék | 662 |
| ***1.3.*** | ***Dologi kiadások*** | ***1 488*** |
|  | 22/2020 IVECO értékesítés áfa | 1 488 |

|  |  |  |
| --- | --- | --- |
| ***1.15.*** | ***- Egyéb működési célú támogatások államháztartáson kívülre*** | ***7 765*** |
|  | 38/2020 Sportcsarnok működtetése | 7 765 |
| **2.** | **Felhalmozási költségvetés kiadásai** (2.1.+2.3.+2.5.) | **2 032** |
| ***2.1.*** | ***Beruházások*** | ***2 032*** |
|  | 6/2020 és 51/2020 Barátságoszlop felállítása | 2 032 |

|  |  |  |
| --- | --- | --- |
| **3.** | **Tartalékok (3.1.+3.2.)** | **-9 166** |
| ***3.1.*** | ***Általános tartalék*** | ***-20 704*** |
|  | Szociális keret növelése | -2 000 |
|  | 38/2020 Sportcsarnok működtetése | -7 765 |
|  | 53/2020 Ipari park terület vásárlás | -7 000 |
|  | 6/2020 és 51/2020 Barátságoszlop felállítása | -2 032 |
|  | 22/2020 IVECO értékesítés | 5 512 |
|  | 33/2020 "Zöldgazdaság Finnaszírozási Rendszer" önerő | -3 505 |
|  | 34/2020 "Tájház felújításának szakmai előkészítése Bátaszéken" pály.önerő | -1 500 |
|  | ESZGY átadott családsegítés növekedés | -2 414 |
| ***3.2.*** | ***Céltartalék*** | ***11 538*** |
|  | **Működési céltartalék** | **-467** |
|  | Szociális keret növelése | 2 000 |
|  | 46/2020 2020. évi közfoglalkoztatási program CT feloldás | -2 467 |
|  | **Fejlesztési céltartalék** | **12 005** |
|  | 53/2020 Ipari park terület vásárlás | 7 000 |
|  | 33/2020 "Zöldgazdaság Finnaszírozási Rendszer" önerő Ctba | 3 505 |
|  | 34/2020 "Tájház felújításának szakmai előkészítése Bátaszéken" pály.önerő Ct ba | 1 500 |

A fentiekre figyelemmel javasoljuk az előterjesztett rendelet-tervezet elfogadását.

*Az államháztartásról szóló 2011. évi CXCV. törvény. 29/A. §* értelmében:

„29/A. § A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

a) a [Gst. 45. § (1) bekezdés a) pontjában](https://www.opten.hu/optijus/lawtext/175836/tvalid/2016.1.1./tsid/175104) kapott felhatalmazás alapján kiadott jogszabályban meghatározottak szerinti saját bevételeinek és

b) a [Gst. 8. § (2) bekezdése](https://www.opten.hu/optijus/lawtext/175836/tvalid/2016.1.1./tsid/8704) szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.”

Fenti jogszabályhely alapján javasoljuk az alábbi határozati javaslat elfogadását:

**H a t á r o z a t i j a v a s l a t :**

**Bátaszék Város Önkormányzat saját bevételeiről és fizetési kötelezettségeiről szóló 2020-2022. évi középtávú terv elfogadására**

Bátaszék Város Önkormányzatának Képviselő-testülete *az államháztartásról szóló 2011. évi CXCV. törvény. 29/A. §-ában* foglaltakra figyelemmel a város saját bevételeinek és adósságot keletkeztető ügyleteiből eredő fizetési kötelezettségeinek 2020-2022. évi középtávú tervét a határozat 1. melléklete szerinti tartalommal jóváhagyja.

*Határidő:* Azonnal

*Felelős:* Dr. Bozsolik Róbert polgármester

Határozatról értesül: Bátaszéki KÖH pénzügyi iroda

irattár

1. melléklet

|  |  |  |  |  |  |
| --- | --- | --- | --- | --- | --- |
| **Bátaszék Város Önkormányzat adósságot keletkeztető ügyleteiből eredő fizetési kötelezettségeinek bemutatása** | | | | | |
|  |  |  |  |  | ***Forintban!*** |
| **MEGNEVEZÉS** | **Sor-szám** | **Saját bevétel és adósságot keletkeztető ügyletből eredő fizetési kötelezettség összegei** | | | **ÖSSZESEN F=(C+D+E)** |
|
| **2021.** | **2022.** | **2023.** |
| **A** | **B** | **C** | **D** | **E** | **F** |
| Helyi adóból és a települési adóból származó bevétel | 01 | 335 000 000 | 345 000 000 | 349 000 000 | **1 029 000 000** |
| Az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel | 02 | 8 580 000 | 8 600 000 | 8 550 000 | **25 730 000** |
| Osztalék, koncessziós díj és hozambevétel | 03 |  |  |  |  |
| Tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel | 04 | 1 100 000 | 1 500 000 | 1 300 000 | **3 900 000** |
| Bírság-, pótlék- és díjbevétel | 05 | 1 600 000 | 1 400 000 | 1 450 000 | **4 450 000** |
| Kezesség-, illetve garanciavállalással kapcsolatos megtérülés | 06 |  |  |  |  |
| **Saját bevételek (01+… .+06)** | **07** | **346 280 000** | **356 500 000** | **360 300 000** | **1 063 080 000** |
| **Saját bevételek (07 sor) 50%-a** | **08** | **173 140 000** | **178 250 000** | **180 150 000** | **531 540 000** |
| Hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása | 09 |  |  |  |  |
| A számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára | 10 |  |  |  |  |
| Váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke | 11 |  |  |  |  |
| Az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege | 12 | 3 681 858 | 2 604 353 | 1 450 332 | **7 736 543** |
| A visszavásárlási kötelezettség kikötésével megkötött adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár | 13 |  |  |  |  |
| A szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték | 14 |  |  |  |  |
| hitelintézetek által, származékos műveletek  különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege | 15 |  |  |  |  |
| **Fizetési kötelezettség (09+…+15)** | **16** | **3 681 858** | **2 604 353** | **1 450 332** | **7 736 543** |
| **Fizetési kötelezettséggel csökkentett saját bevétel (08-16)** | **17** | **169 458 142** | **175 645 647** | **178 699 668** | **523 803 457** |